jkorsvik/nowiki_second_scrape_merged huggingface dataset:
Liste over byer i India

Dette er en liste over byer i India, ordnet etter innbyggertall og alfabetisk.


== Byer etter innbyggertall ==


== Andre byer ==
Hovedstedene i delstatene er markert med en asterisk (*).


=== A ===
Abu Road
Almora
Amber
Anakapalle
Anklesvar (Ankleshwar)
Anuppur
Araria
Arcot
Aruppukkottai
Ashok Nagar
Auroville
Ayodhya


=== B ===
Balaghat
Banganapalle
Barmer
Barrackpur
Barwani
Berhad
Bhandara
Bhilai Nagar
Bhuj
Bodh Gaya
Buldana
Balrampur
Babanagar
Babaleshwar


=== C ===
Cambay (Khambat)
Chamoli Gopeshwar
Champawat
Chamrajnagar
Charkhari
Chengalpattu
Chiplun
Chitrakoot Dham Karwi
Coonoor
Cuddalore


=== D ===
Dabra
Dadra
Dahod
Daltonganj
Daman
Datia
Dehgam
Dhar
Dharampur
Dholka
Dhulian
Dispur*
Diu
Dombivli
Dumka
Durg
Dwarka


=== E ===
Ernakulam


=== F ===
Faridkot
Farrukhabad
Fatehgarh
Fatehpur Sikri


=== G ===
Gadchiroli
Gangtok*
Ganjam
Goa Velha
Gumla
Gundlupet
Gutti


=== H ===
Hamirpur, Himachal Pradesh
Hamirpur, Uttar Pradesh
Harda
Harsawa
Hastinapur
Himatnagar


=== I ===
Itanagar*


=== J ===
Jais
Jaisalmer
Jhabua
Jhalawar


=== K ===
Kalimpong
Kanauj
Kandla
Kannur
Kanyakumari
Karaikal
Karur
Kavaratti*
Kheda
Khilchipur
Khuldabad
Konark
Kothagudem
Kottarakara
Kottayam
Kovilpatti
Kozhencherry
Kulpahar
Kumbhraj
Kushinagar


=== L ===
Leh


=== M ===
Madanapalle
Madgaon
Madikeri (Mercara)
Mahabaleswar
Mahe
Mamallapuram
Mandla
Mangalagiri
Mapusa
Meerut
Moradabad
Mount Abu
Mussoorie
Murwara (Katni)
Murshidabad


=== N ===
Nagapattinam
Nainital
Narsimhapur
Narsinghgarh
Nawalgarh
New Guntur
NOIDA  (Gautam Budh Nagar)
Nanital


=== O ===
Osmanabad


=== P ===
Palanpur
Panaji* ("Panjim")
Pandharpur
Panna
Patanbori
Ponda
Pratapgarh*
Pushkar


=== R ===
Raigarh
Raisen
Rajgarh
Rajahmundry
Ramanathapuram
Rameswaram
Ratangarh
Ratnagiri
Raurkela
Ringas
Rishikesh


=== S ===
Samastipur
Sanawad
Sathyamangalam
Shajapur
Shegaon
Sheopur
Sholapur
Silvassa
Sindhanur
Siliguri
Sirohi
Sironj


=== T ===
Tamluk
Thathawata
Thiruvallur
Thrikkannamangal
Tirupathi
Tikamgarh


=== U ===
Udaipur i Tripura


=== V ===
Vallabh Vidhyanagar
Valsad
Vandavasi
Vasai
Vasco da Gama, Goa
Viluppuram


=== W ===
Warsha


=== Y ===
Yanam
Yamuna Nagar


=== Z ===
Zafarabad
Vladimir Klitsjko

Vladimir «Dr. Steelhammer» Klitsjko (ukrainsk Володимир Володимирович Кличко – Volodymyr Volodymyrovytsj Klytsjko) (født 25. mars 1976 i Semipalatinsk i Kasakhstan) er en ukrainsk tidligere tungvektsbokser.
Han er bror av tidligere tungvektsmester Vitalij Klitsjko og forhenværende ubestridt tungvektsmester. Han tapte tittelen til Tyson Fury i november 2015.
Som amatørbokser ble han olympisk mester i Atlanta i 1996, og startet da på sin profesjonelle karriere. I 2000 ble han verdensmester i forbundet WBO, etter å ha beseiret Chris Byrd. Klitsjko har beseiret flere gode boksere, deriblant Ray Mercer, Samuel Peter, Calvin Brock, Francois Botha og Monte Barrett. Han tapte mot Corrie Sanders i 2003, og Lamon Brewster i 2004. Etter å ha slått Chris Byrd igjen i 2006, ble han verdensmester i forbundene IBF og IBO. Klitsjkos store slagstyrke, gjennomtenkte taktikk og høyde på 1,98 meter, gjorde han svært vanskelig å bokse mot. Mot lavere motstandere brukte han ofte sin venstre jab hyppig, og gjorde motstanderen frustrert. Deretter angrep han med sitt rette høyre slag. Han ble kritisert for å ha en stiv måte å bokse på, samt for å ha manglende utholdenhet.Utenfor ringen viser Klitsjko stor lidenskap for sjakk. Han innehar dessuten en doktorgrad i idrettsvitenskap fra Universitetet i Kiev.Den 3. august 2017 kunngjorde han at han la opp.Under Russlands invasjon av Ukraina 2022 deltok Klitsjko i forsvaret av Kyiv. 


== Referanser ==


== Eksterne lenker ==
(ru) Offisielt nettsted 
(en) Volodymyr Klychko – kategori av bilder, video eller lyd på Commons 
(de) Vladimir Klitsjko – Munzinger Sportsarchiv 
(en) Vladimir Klitsjko – Olympedia 
(en) Vladimir Klitsjko – Sports-Reference (OL-resultater – arkivert) 
(en) Vladimir Klitsjko – BoxRec
Estadio Azteca

Estadio Azteca er et fotballstadion i Mexico by. Det ble bygget i 1966 for bruk til De olympiske sommerleker i 1968, og har en kapasitet på 95.500 sitteplasser. Dette gjør det til et av verdens største stadioner. Fotballarenaen brukes som hjemmebane for laget Club América. Både ved verdensmesterskapet i fotball i 1970 og i 1986 ble det spilt kamper her, deriblant begge finalene. Estadio Azteca er dermed, sammen med Maracanã, en av de to arenaene hvor det er spilt to VM-finaler i fotball.
I tillegg til fotballkamper blir der også holdt en del større konsertarrangementer.


== Eksterne lenker ==
(es) Offisielt nettsted 
(en) Estadio Azteca – kategori av bilder, video eller lyd på Commons
Pike med ferskener

Pike med ferskener er en novellesamling fra 2006 av den norske forfatteren Eugene Schoulgin. Samlinga er Schoulgins andre, utgitt 35 år etter Krutthuset fra 1971. Førsteutgaven prydes av maleriet «Pike med ferskener» av Valentin Serov, som spiller en sentral rolle i en av novellene. Samlinga inneholder fire noveller over til sammen 123 sider. Alle novellene har handling fra dagens Russland.
Den korte novella «Godnatt Semjon, vi elsker deg» fungerer som et anslag til de lengre fortellingene som følger. Den er uten særlig handling, mer en stemningsrapport fra dagens russiske samfunn. En norsk forfatter eller litterat besøker gamle venner i forstaden Peredelkino i Moskva. I Peredelkino manifesterer det nye, etterkommunistiske Russland seg på en svært tydelig måte. I Sovjet-tida hadde forfatterne sine datsjaer i Peredelkino. Her hadde de et fristed, og her ble det en gang skapt stor kunst. I dag står de intellektuelles hus i forfall og gror ned i villnis, mens Russlands nyrike trenger seg inn med sine smakløse palasser.
«Pike med ferskener» forteller historia til det russiske kunstnerkollektivet Abramtsevokolonien, som på slutten av tsartida drømte om å skape en genuin russisk malerkunst, men som i løpet av de første tiåra av 1900-tallet opplevde å bli rulla over av historias mektige hjul. Nærheten til de fjerne historiske begivenhetene skapes gjennom møtet med siste gjenlevende medlem av den en gang mektige familien Mamontov, som kommer til fortellingas hovedperson i en livaktig drøm. Forbindelsen knyttes også gjennom Valentin Serovs berømte maleri av den unge Vera Mamontov.
«Anna Ismajlovnas svetteduk» handler om en berømt kvinnelig konservator som sammen med en yngre medarbeider er i ferd med å virkeliggjøre sitt livs viktigste arbeid; restaureringa av en stor Maria-med-barnet-freske i en avsidesliggende kirke. For Anna Ismajlovna knytter det seg en personlig historie til den forfalne kirka. Det var her faren som offiser i sovjetarmeen ble drept av tyskerne, etter at han hadde prøvd å redde de kulturhstorisk verdifulle bygningene. Arbeidet forstyrres så av et knippe medlemmer av russisk mafia på desperat flukt fra politiet.
«Et havari» har flere temaer vevd inn i hverandre. En norsk kulturbyråkrat er i Russland for å fordele norsk kulturstøtte til museer og institusjoner i Russland. Hun tar imot tilbudet fra sin tidligere mann om å bli kjørt til en provinsby nord for Moskva. Bilen hans får motorstopp i en liten landsby ute på sletta, og de to nordmennene får for en stund føle håpløsheten, kriminaliteten og utryggheten i de tilbakeliggende delene av det nykapitalistiske Russland. Vel framme i Pskov viser det seg at påkjenningene har løsnet noe i dem begge, og gammel bitterhet avløses av en ny åpenhet og ærlighet. Novella holder muligheten åpen for at de to skal kunne finne tilbake til hverandre.
Ghazipur

Ghazipur er en by i den sydøstlige del av delstaten Uttar Pradesh i India. Byen ligger på Ganges' nordlige bredd, 44 km. øst for Varanasi, og har 103 283 (2001) innbyggere. Den er administrasjonssete i Ghazipur District.
Ghazipur er berømt for Indias eneste lovlige opiumsfabrikk (pr 2010). Den går tilbake til 1800-tallets britiske opiumsproduksjon for det kinesiske marked. Det var da to produksjonssteder som dominerte opiumseksporten fra Calcutta og til Kina. Den ene produsenten, Patna, ble produsert i Patna, fra opiumsplanter innhøstet i deler av Bengal og fra Bihar; den andre typen, Benares, kom fra opiumsdyrkere fra Bihars grenser og så langt nordvestover som til Agra. Det var denne opiumen som ble bearbeidet i Ghazipur, og ble oppkalt etter den nærliggende storbyen Benares (Varanasi).  
Ghazipur har et viktig landbruksmarked. Lord Cornwallis, generalguvernør i Britisk India, døde i Ghazipur 1805 og er gravlagt der.
Gibson SG

Gibson SG (Solid Guitar)er en elektrisk gitar som blir bygget av Gibson, men også finnes i en lang rekke kopier. Den ble introdusert i 1960 da Gibson sluttet å lage Les Paul-modellen en periode. Den lages fortsatt i dag og er Gibsons andre flaggskip etter Les Paul-modellen. SG-en har flatere kropp enn Les Paul og veier mindre. Gibson SG har spisse doublecuts som gir den hard rock-imaget. Gitaren har som regel to humbuckere og fast stol.


== Gitarister som er kjent for å bruke Gibson SG ==
Angus Young i AC/DC
Tony Iommi i Black Sabbath
Mick Taylor i Rolling Stones
Pete Townshend i The Who
Mikko Lindström i HIM
Robby Krieger i The Doors
Nick Jonas i Jonas Brothers
Daron Malakian i System Of A Down
Petter Baarli i Backstreet Girls
Frank Zappa


== Referanser ==


== Se også ==
Gibson EDS-1275


== Eksterne lenker ==
(en) Offisielt nettsted 
(en) Gibson SG – kategori av bilder, video eller lyd på Commons
Brad Friedel

Bradley Brad Howard Friedel (født 18. mai 1971) er en amerikansk fotballtrener og tidligere  fotballspiller som er hovedtrener for den amerikanske klubben New England Revolution.Han spilte sist for Tottenham Hotspur, og kom fra Aston Villa på en fri overgang i juni 2011. Der hadde han spilt siden 2008, da han kom fra Blackburn Rovers. Han har spilt 82 landskamper for USA fra 1992 til 2005 og fikk med seg hele 287 kamper for Rovers.
Friedel startet med universitetsfotball hjemme i USA. Han ble sett på som et stort talent, og fikk fort rollen som målvakt på landslaget. I 1992 ble han tilbudt kontrakt med Nottingham Forest og alt var i boks helt til han ble nektet arbeidstilatelse, det første i rekken av mislykkede forsøk. I stedet for, ble Friedel med det amerikanske landslaget å trene opp til Fotball-VM 1994 i USA og etter dette, begynte letingen etter ny klubb.
Friedel fikk nok en gang avslag på arbeidstilatelsen, denne gang i forsøk på å komme til Newcastle United. Friedel trente med klubben mens søknaden var under godkjenning, men som sagt nådde ikke søknaden frem. Etter dette ble han utlånt til den danske klubben Brøndby IF helt til han forlot klubben for å trene med landslaget igjen foran oppladningen til Copa América og U.S. Cup.
Brad Friedel har spilt 450 kamper for 4 forskjellige Premier Legaue-klubber.
Han la opp etter 2014/15-sesongen.


== Referanser ==


== Eksterne lenker ==
(en) Brad Friedel – Olympedia 
(en) Brad Friedel – Sports-Reference (OL-resultater – arkivert) 
(en) Brad Friedel – FIFA 
(en) Brad Friedel – Major League Soccer 
(en) Brad Friedel – Transfermarkt 
(en) Brad Friedel – Transfermarkt (manager) 
(en) Brad Friedel – national-football-teams.com 
(en) Brad Friedel – WorldFootball.net 
(en) Brad Friedel – Soccerbase.com 
(en) Brad Friedel – FootballDatabase.eu 
Profil på Lfchistory.net
FSE

FSE kan bety flere ting:

Forskrift om sikkerhet ved arbeid i og drift av elektriske anlegg
Frankfurt Stock Exchange
Fast Software Encryption
Forsvarets Satellittstasjon Eggemoen
Varanasi

Varanasi (hindi बनारस, urdu بنارس, Banāras; [bənɑːrəs]), eller Kashi eller Kasi (hindi काशी, urdu کاشی   Kāśī) er en by i delstaten Uttar Pradesh i India. Selve byen har noe over  en million innbyggere, mens distriktet hadde  3 147 927 innbyggere i 2007. Den ligger ved bredden av Ganges og er berømt som en av de 7 viktigste  hellige byer i hinduismen.

 
Byen er et viktig kommersielt sentrum og et jernbaneknutepunkt. Byen har betydelig tekstil og metall-industri og er berømt blant annet for sine håndlagede silkevarer og gull- og sølvsmykker.
Varanasi er et viktig pilegrimsmål for hinduer og buddhister og tiltrekker seg dessuten  mange  turister både fra India og fra utlandet.


== Historie ==
Varanasi er en av de eldste kontinuerlig bebodde byer i verden. Den nevnes allerede i Rig Veda  (ca. 1200 f.Kr) under navnet Kashi. På Buddhas tid var byen hovedstad i et blomstrende rike. Buddha holdt sin første tale i den lille byen Sarnath utenfor Varanasi.
Under de muslimske mogulene mistet Varanasi sin betydning, og Mahmud av Ghazni beordret i 1033 alle byens hindutempler  revet.  Akbar lot en del av templene restaurere i det syttende århundre, men hans etterfølger Aurangzeb fikk flere av dem revet igjen.
På 1700-tallet ble Varanasi hovedstad for en uavhengig stat, en status som ble anerkjent av britene ved en omorganisering i 1810.
Etter Indias uavhengighet i 1947 ble distriktet Varanasi innlemmet i delstaten  Uttar Pradesh.
7. mars 2006 ble  det sprengt fire bomber i Varanasi, blant annet  ved den sentrale jernbanestasjonen i byen. 20 mennesker ble drept. Den muslimske gruppa Lashkar-e-Kahab  tok på seg ansvaret for udåden.


== Næringsliv ==
Varanasi har en betydelig tekstilindustri. Silkestoffer fra Varanasi blir ansett som svært gode. Byen eksporterer også næringsmidler til andre  deler av landet.


== Religiøs rolle ==
Varanasi skal ifølge tradisjonen være grunnlagt av den hinduiske guddommen Shiva. Det finnes mange store templer til  hans ære i byen. Det bor også mange tilhengere av Vishnu i Varanasi. Byen har flere store moskeer for sine muslimske innbyggere og er dessuten  valfartssted for buddhister og tilhengere av jainismen.
Byen er et viktig pilegrimsmål for hinduer. Et bad i Ganges ved Varanasi har stor positiv betydning for en hindu, og visker ut  dårlig karma. Den som dør i byen slipper å bli gjenfødt. Elvebredden består av en sammenhengende rekke badeplasser og kremasjonssteder.


== Kulturliv ==
Byen har vært et kulturelt og religiøst sentrum i det nordlige India i tusener av år. Her ligger flere store universiteter og forskninginstitusjoner.
Varanasi har frembragt fremstående musikere, filosofer, diktere og forfattere gjennom  historien, blant andre Kabir, Munshi Premchand, Jaishankar Prasad, Pandit Rava Shankar og Ustad Bismillah Khan.


== Eksterne lenker ==
(hi) Offisielt nettsted 
(en) Varanasi – kategori av bilder, video eller lyd på Commons 
(en) Varanasi – galleri av bilder, video eller lyd på Commons
MMW

MMW kan bety flere ting:

MMW (firma) mindre arkitektfima
Medeski Martin & Wood Jass trio.
Millimeter bølge (Millimetre wave)
Gorakhpur

Gorakhpur (hindi  गोरखपुर, urdu  گورکھپور) er en by i den østlige del av delstaten Uttar Pradesh i India. Byen er administrasjonssete i Gorakhpur-distriktet, og har 677 236 innbyggere.
Gorakhpur er berømt for forlaget Gita Press, som utgir hinduistiske skrifter.
Kristin Solli Schøien

Kristin Solli Schøien (født 14. juli 1954) er en norsk visedikter, komponist og sanger som er særlig kjent for salmene sine og kulturformidling i kirken.
Kristin Solli Schøien gjorde seg tidlig bemerket med tekst og musikk til egne viser med kristent innhold. I 1981 kom plata Nesten ingenting og i 1993 CD-en Jeg synger min sang for vinden, en kammerkabaret som første gang ble oppført i 1990 og består av tonesatte dikt av Herman Wildenvey.Hun er utdannet ved Norsk Lærerakademi, Universitetet i Oslo og Norges musikkhøgskole, og er ansatt som universitetslektor ved Det teologiske menighetsfakultet og ved Høgskolen i Sørøst-Norge, studiested Porsgrunn.Kristin Solli Schøien er bosatt i Larvik i Vestfold.


== Musikkutgivelser (utvalg) ==
1981: Nesten ingenting, utgitt på Kirkelig kulturverksted
1993: Herman Wildenvey: Jeg Synger Min Sang For Vinden


== Bibliografi (utvalg) ==
1971: Vet du ikke at du er rik – visebok utgitt av Credo Forlag/Lutherstiftelsen, Oslo
1993: På min egen måte – 33 sanger og bibelviser – Verbum Forlag, Oslo
1993: Når skoen trykker – om tro og troverdighet – sammen med Heidi Tanum Berntsen, IKO-forlaget, Oslo
2001: Fra torget til vingården – metode og ressursbok for gudstjenestearbeid – Luther Forlag, Oslo
2002: Kirkebygget – bruk og vern, studieveiledning for Kirketjenerskolen – Høyskoleforlaget Kristiansand / NKI-forlaget, Bekkestua
2003: En kurv til min datter – Luther Forlag, Oslo


== Stipend og pris ==
1986: Brunlanes kommunes kulturpris for å ha utarbeidet et program basert på tonesatte dikt av Herman Wildenvey
2008: Herman Wildenveys Poesipris


== Referanser ==
Lucknow

Lucknow (hindi: लखनऊ; urdu: لكهنو; Lakhnau) er hovedstaden i delstaten Uttar Pradesh i India. Byen er det administrative setet for distriktet Lucknow.I 2011 hadde Lucknow 2 815 601 innbyggere.


== Geografi ==
Byen ligger midt i Uttar Pradesh, 500 km sørøst for New Delhi. Elven Gomti renner gjennom byen. Fjellet Mahutra ligger 30 kilometer øst for sentrum. 


== Næringsveier ==
I Lucknow tilvirkes kunsthåndverk av sølv, brokade og messing, og byen har også en del bomulls- og tobakksindustri. Lucknow fikk i 2007 en nasjonal pris for bomullen sin, som er svært ettertraktet. 


== Severdigheter ==
Lucknow har flere moskeer og palasser. Den har også mange fine bygninger fra storhetstiden 1775–1856. Lucknow var hovedstad i kongeriket Oudh i denne perioden. 


== Referanser ==


== Litteratur ==
Mookherji, Poorno Chunder (1883): The Pictorial Lucknow. P.C. Mookherji.
Oldenburg, Veena Talwar (1984): The Making of Colonial Lucknow, 1856–1877. Princeton University Press. ISBN 978-0-691-06590-8.
Fotobyrå

Et fotobyrå, bildebyrå eller billedbyrå lisensierer bilder tatt av en eller flere fotografer til en kunde.
Bildebyrået kan enten eie retten til å selge bildet selv eller så selger de bilder på vegne av fotografen. Fotografen får da en andel av salget. Denne andelen kan variere helt ned i 0% og opptil 100% avhengig av hvilken avtale fotografen har med bildebyrået. Vanligvis er andelen til fotografen 50% av sluttpris til kunden.
Prisen på et bilde blir ofte bestemt med bakgrunn i hvilken bruk bildet er tiltenkt. Tradisjonelt er det svært mange forhold som avgjør prisen, dette har medført at kunden må forholde seg til svært kompliserte prislister.
For en kunde er det lettere og billigere å benytte et bildebyrå enn å leie en fotograf til å ta de samme bildene. I dag har de fleste bildebyråene søkbare arkiv på internett. Ulempen er man har mindre kontroll på bildets utforming enn om man skulle gitt oppdraget til en fotograf.
Fotografene får gjennom et bildebyrå en mulighet til å nå en større målgruppe enn man kan klare på egen hånd. Ulempen er at fotografen vil få en mindre andel av sluttprisen.


== Se også ==
Nyhetsbyrå
Geir Olav Jørgensen

Geir Olav Jørgensen (født 25. august 1971) er en norsk forfatter. Jørgensen kommer opprinnelig fra Husnes, men har gjennom mange år reist verden rundt, og har vært bosatt i mange land. Han debuterte i 2006 med romanen Mono, og ga i 2009 ut Forteljingar frå utsida.


== Bibliografi ==
Mono, 2006, Cappelen
Forteljingar frå utsida, 2009, Cappelen Damm
Helmers reise, 1979, 2011, Cappelen Damm
Høgare enn sola, 2013, Cappelen Damm
Marathon Berlin, 2015, Cappelen Damm
Slagmark - kort rapport frå underskogen, 2017, Cappelen Damm [1]


== Kilder ==
Presentasjon av Geir Olav Jørgensen i Forfatterkatalogen på Forfattersentrums nettsider
AMS

AMS kan bety flere ting:

Additional member system, et valgsystem der velgerne har to stemmer hver
Akselerator massespektrometri, en form for massespektrometri
Aksjesparing med skattefradrag, tidligere ordning for skattefradrag
ams AG, tysk firma som produserer elektroniske sensorer
Avanserte måle- og styringssystemer, såkalt smarte strømmålere
AmS-rapport, AmS-Varia og AmS-skrifter, forskningspublikasjoner utgitt av Arkeologisk museum i Stavanger
IATA-flyplasskode for Schiphol lufthavn i Amsterdam
Gibson EDS-1275

Gibson EDS-1275 er hovedsakelig en SG gitar med 2 halser, hvor den ene halsen har 12 strenger. Den som blir ansett som mest kjent med denne gitaren, er Jimmy Page fra Led Zeppelin. Den er å se i bruk på blant annet deres mest kjente låt "Stairway To Heaven",  og Tangerine, Achilles Last Stand og The Song Remains The Same. Andre kjente gitarister som har tatt EDS´en i bruk er Don Felder fra The Eagles, blant annet på deres superhit " Hotell Caliofornia". EDS´en gjør det mulig for Felder å både spille melodien på tolvstrengerhalsen og runde av gitarsoloen på seksstrengeren etterpå. Gitaren er også å finne hos Saul Hudson (Slash) fra Guns´n Roses og Pete Townsend fra rockebandet The Who.
IUT

IUT kan bety flere ting:

International Union of Tenants
Islamic University of Technology
Isfahan University of Technology
Rolv Ryssdal

Rolv Einar Rasmussen Ryssdal (født 27. oktober 1914 i Laksevåg, død 18. februar 1998) var en norsk jurist som var høyesterettsjustitiarius mellom 1969 og 1984. 


== Biografi ==
Han tok juridisk embetseksamen i 1939 og ble etter krigen statsadvokat ved Riksadvokatens kontor. Ryssdal praktiserte som høyesterettsadvokat. Han var i perioden 1956-1964 departementsråd i Justisdepartementet. Han ble gravlagt på statens bekostning.Ryssdal var dommer i Den europeiske menneskerettsdomstolen fra 1973 til sin død i 1998. Han var visepresident i domstolen fra 1981 til 1985 og president fra 1985.Han var gift med fylkesmann i Aust-Agder Signe Marie Stray Ryssdal og far til leder av Den norske advokatforening Anders Chr. Stray Ryssdal, juridisk direktør i Yara-konsernet og styremedlem i Norges Banks hovedstyre Kristine Ryssdal og Schibsted-direktør Rolv Erik Ryssdal.Ryssdal ble utnevnt til kommandør med stjerne av St. Olavs Orden i 1970. I 1985 ble han forfremmet til storkors for «fremragende embetsfortjeneste og utførelse av vervet som visepresident i Den europeiske menneskerettsdomstol». Ryssdal var også innehaver av storkors av Finlands løves orden.


== Referanser ==
Widad Akrawi

Widad Akrawi (født 1969 i Akrê i Syd-Kurdistan i Irak) er en kurdisk menneskerettighetsforkjemper og forfatter


== Biografi ==
Akrawi ble født i Syd-Kurdistan i Nord-Irak. Til tross for vanskelige omstendigheter ble hun allerede i 1990 ferdig utdannet sivilingeniør.
Kort tid etter invaderte diktatoren Saddam Hussein Kuwait – som kjent en begivenhet som utløste Gulfkrigen. Etter krigen innledet kurderne nok en gang en frigjøringskamp, og det lyktes dem å befri mesteparten av Syd-Kurdistan. Dramatiske begivenheter tvang Widad til å flykte ut av landet.
I Danmark har hun arbeidet ved Rigshospitalet med forskning på arvelige sykdommer. Hennes første roman, Taras bok,  ble utgitt i Danmark i 2003. Taras bok ble oversatt til norsk og utgitt i Norge i 2005.
Hun er kjent som en menneskerettighetsforkjemper og fredsaktivist.


== Referanser ==


== Eksterne lenker ==
Offisielt nettsted 
(en) Widad Akrawi – kategori av bilder, video eller lyd på Commons
Båtstø (Asker)

Båtstø (lokal uttale: Båsstø), også kjent under navnet Høvik, er ei grend på Hurumlandet i bygda Røyken i Asker kommune i Viken fylke. Stedet dekkes av grunnkretsen Høvik i delområdet Åros. Grenda lå tidligere i Buskerud amt og fylke. Båtstø grenser til Åros i syd, Nærsnes i nord og Indre Oslofjord i øst. Det er i dag flere fine badeplasser, marina og båtutleie i Båtstø.   


== Historie ==
Navnet Båtstø finnes flere steder i landet, og betyr opplagringsplass for båt(er). Båtstø var opprinnelig et lite strandsted under gården Hov (tidligere Hoff, gårdsnummer 47 i Røyken kommune). I dag regnes også området under gården Høvik (gårdsnummer 46) i nord og plassene Løkeberg og Blåhella som lå under Sundby gård (gårdsnummer 48) i sør til grenda Båtstø.


== Lokale plasser i Båtstø ==

Kleiva (tidligere Båtstøkleven)
Båtstødammen – Isdam i Båtstø sentrum
Lasteberget
Smedtrappa
Runde skjæret – Badeplass rett nord for Blåhella
Katteberget – Der Blåhella kystsamling ligger i dag
Løkeberg
Blåhella
Ødegården (uttales Øgårn)
Båtstøbekken
Molo'n – Båthavna i Båtstø sentrum
Tåjebakken
Fagertun
Demmekilen
Kudalen (uttales Kudarn)
Landik
Høvikvollen
Høviklaget
Saga – Sag på Høvik gård


== Eksterne lenker ==
Blåhella kystsamling, som drives av Røyken Historielag, ligger i et naust sør for Båtstø